als_Latn dik_Latn sag_Latn
Sylë Ukshini takoi të Ngarkuarën me Punë të Francës në TiranëTiranë 18 maj 2017 – I ngarkuari me Punë në Ambasadën e Kosovës në Shqipëri, Sylë Ukshini, ka zhvilluar një takim pune në Ambasadën e Francës në Tiranë me të Ngarkuarën me Punë, Isabelle LE GUELLEC.
Në fokus të këtij takimi ka qenë agjenda e Samitit të radhës të Triestes (Itali) për Ballkanin Perëndimor, si etapa e radhës e Procesit të Berlinit, në vazhdën e samiteve të organizuara në Berlin (2014), Vjenë (2015) dhe Paris (2016). Isabelle se Samiti i Triestes do të jetë një moment për fuqizimin e mbështetjes së BE-së për vijimin e procesit të integrimit të Ballkanit Perëndimor dhe do të jetë konfirmim i angazhimit të përbashkët për të afruar më tej vendet e rajonit me Bashkimin Evropian, nëpërmjet projekteve konkrete në transport dhe energji, tregti, si dhe duke krijuar mundësi reale për të rinjtë e rajonit.
Gjatë këtij takimi, Ukshini ka kërkuar nga Isabelle mbështetjen e vendit shtetit francez për përfaqësimin dhe anëtarësimin e Kosovës në organizata të ndryshme multilaterale. Ai po ashtu ka nënvizuar admirimin e popullit të Kosovës për fitoren e presidentit të ri francez Emanuel Macron, duke shtuar se fitorja e tij është triumf i vizionit për Evropën e Bashkuar dhe një sinjal pozitiv për procesin e integrimit evropian të rajonit të Ballkanit Perëndimor.
als_Latn als_Latn als_Latn